Nama punika asalipun saking basa Latin Minius, ingkang tegesipun cinnibar, timah utawi vermillion, sejatosipun teges punika, "sungai merah." Wonten ing pinggir kali minho punika dipun ginakaken kangge ngileni kebon anggur saha tetanén, sanesipun ugi kangge ngasilaken listrik tenaga toya, saha ugi tandha watesipun Spanyol saha Portugal. Sumber saking kali Minho wonten ing antawisipun 50 km leripun Lugo wonten ing Galicia, wonten ing saklebeting papan namanipun Pedregal saking Irimia. Kali punika wonten ing kidulipun tembok kutha Romawi tua saha mili dhateng kidul pas wonten ing lembah lajeng ngaler saking Ourense. Kalih dasa kilo leripun Ourense wonten ing Os Peares, Minho nampi toya saking anak sungai utamanipun, inggih punika Sil. Lajeng saking Ourense, kali punika mili kilen kidul dumugi watesipun Portugis caket Melgaço. Wonten salah satunggaling bendungan ageng ing Frieira caket kutha Ribadavia. Minho mèrang Portugal kaliyan Spanyol ingkang kirang langkung 80 km. Lembah ingkang dipun ileni Minho punika kalebet laladan ingkang subur sanget, saben meteripun punika dados papan tetanduran kadasta jagung, kenthang, kol utawi namung suket. tanduran ingkang paling kawentar wonten ing laladan punika inggih punika Vinho Verde ingkang tegesipun tanduran ingkang medalaken cahyo, ingkang dipun produksi wonten ing laladan Monção saha Melgaço.